Tidlig i 1918 omorganiserte General Allenby sine styrker i Midtøsten. Siden kamphandlingene nå foregikk i bebodde strøk og ikke lenger i ørkenområder var det ikke bruk for kamelkavaleri. De australske troppene ble derfor omgjort til ordinært hestekavaleri. Newzealenderne forsterket New Zealand Mounted Brigade. Kamelene som ble til overs etter omorganiseringen ble gitt til de arabiske opprørsstyrker kommandert av Emir Feisal og T. E. Lawrence («Lawrence of Arabia»).